Source: http://docplayer.fi/60310596-Kertomus-euroopan-elin-ja-tyoolojen-kehittamissaation-tilinpaatoksesta-varainhoitovuodelta-2015-seka-saation-vastaus-2016-c-449-35.html
Timestamp: 2018-12-15 07:22:57+00:00
Document Index: 16875606

Matched Legal Cases: ['kko ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

KERTOMUS. Euroopan elin- ja työolojen kehittämissäätiön tilinpäätöksestä varainhoitovuodelta 2015 sekä säätiön vastaus (2016/C 449/35) - PDF
Download "KERTOMUS. Euroopan elin- ja työolojen kehittämissäätiön tilinpäätöksestä varainhoitovuodelta 2015 sekä säätiön vastaus (2016/C 449/35)"
1 C 449/188 FI Euroopan unionin virallinen lehti KERTOMUS Euroopan elin- ja työolojen kehittämissäätiön tilinpäätöksestä varainhoitovuodelta 2015 sekä säätiön vastaus (2016/C 449/35) JOHDANTO 1. Euroopan elin- ja työolojen kehittämissäätiö (jäljempänä säätiö ) perustettiin neuvoston asetuksella (ETY) N:o 1365/ 75 ( 1 ). Dublinissa sijaitsevan säätiön tarkoituksena on edistää parempien elin- ja työolojen suunnittelua ja luomista unionissa kehittämällä ja levittämällä alan tietämystä. 2. Taulukossa esitetään säätiön avainluvut ( 2 ). Taulukko Säätiön avainluvut Talousarvio (miljoonaa euroa) 21,5 21,2 Henkilöstö 31. joulukuuta ( 1 ) ( 1 ) Virkamiehiä, väliaikaisia toimihenkilöitä ja sopimussuhteisia toimihenkilöitä ja kansallisia asiantuntijoita. Lähde: Säätiön toimittamat tiedot. TARKASTUSLAUSUMAN PERUSTANA OLEVAT TIEDOT 3. Tilintarkastustuomioistuimen valitsema tarkastustapa käsittää analyyttiset tarkastustoimenpiteet, tapahtumien suoran testaamisen ja säätiön valvontajärjestelmien keskeisten kontrollien arvioinnin. Tämän lisäksi hyödynnetään muiden tarkastajien työhön perustuvaa evidenssiä ja analysoidaan toimivan johdon vahvistusilmoitukset. TARKASTUSLAUSUMA 4. Tilintarkastustuomioistuin on tarkastanut Euroopan unionin toiminnasta tehdyn sopimuksen (SEUT) 287 artiklan mukaisesti a) säätiön tilinpäätöksen, joka sisältää tilinpäätöslaskelmat ( 3 ) ja selvityksen talousarvion toteuttamisesta ( 4 ) 31. joulukuuta 2015 päättyneeltä varainhoitovuodelta, ja b) tilien perustana olevien toimien laillisuuden ja asianmukaisuuden. Toimivan johdon velvollisuus 5. Toimiva johto vastaa säätiön tilinpäätöksen laatimisesta ja sen oikein esittämisestä sekä tilien perustana olevien toimien laillisuudesta ja asianmukaisuudesta ( 5 ). ( 1 ) EYVL L 139, , s. 1. ( 2 ) Lisätietoja säätiön toimivaltuuksista ja toiminnasta esitetään sen sivustolla: ( 3 ) Sisältävät taseen, tuloslaskelman, rahavirtalaskelman, nettovarallisuuden muutoksia koskevan laskelman sekä yhteenvedon keskeisistä tilinpäätöksen laatimisperiaatteista ja muut liitetiedot. ( 4 ) Sisältää talousarvion toteutumalaskelman liitteineen. ( 5 ) Komission delegoitu asetus (EU) N:o 1271/2013 (EUVL L 328, , s. 42), 39 ja 50 artikla.
2 FI Euroopan unionin virallinen lehti C 449/189 a) Säätiön tilinpäätöksen laatimista koskeviin toimivan johdon velvollisuuksiin kuuluu suunnitella, ottaa käyttöön ja ylläpitää sisäisen valvonnan järjestelmä, jonka pohjalta on mahdollista laatia ja esittää oikein tilinpäätös, jossa ei ole petoksesta tai virheestä johtuvaa olennaista virheellisyyttä, valita asianmukaiset tilinpäätöksen laatimisperiaatteet ja soveltaa niitä komission tilinpitäjän vahvistamien kirjanpitosääntöjen ( 6 ) mukaisesti sekä laatia kirjanpidolliset arviot, jotka ovat kyseisissä olosuhteissa kohtuulliset. Johtaja vahvistaa säätiön tilinpäätöksen sen jälkeen, kun säätiön tilinpitäjä on laatinut tilinpäätöksen kaiken käytettävissä olevan tiedon pohjalta ja liittänyt tilinpäätökseen laatimansa ilmoituksen, jossa hän toteaa muun muassa saaneensa kohtuullisen varmuuden siitä, että tilinpäätös antaa kaikilta olennaisilta osiltaan oikean ja riittävän kuvan säätiön taloudellisesta asemasta. b) Tilien perustana olevien toimien laillisuutta ja asianmukaisuutta sekä varainhoidon moitteettomuuden periaatteen noudattamista koskeviin toimivan johdon velvollisuuksiin kuuluu suunnitella, ottaa käyttöön ja ylläpitää vaikuttava ja tehokas sisäisen valvonnan järjestelmä, joka sisältää riittävän valvonnan ja tarkoituksenmukaiset toimenpiteet sääntöjenvastaisuuksien ja petosten estämiseksi sekä oikeudelliset toimet, joiden avulla tarvittaessa peritään takaisin aiheettomasti maksetut tai käytetyt varat. Tarkastajan velvollisuus 6. Tilintarkastustuomioistuimen vastuulla on antaa tarkastuksensa perusteella tarkastuslausuma Euroopan parlamentille ja neuvostolle ( 7 ) tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta. Tilintarkastustuomioistuin toimittaa tarkastuksensa kansainvälisten tilinpäätösstandardien ja eettisten ohjeiden (IFAC) sekä ylimpien tarkastuselinten kansainvälisten standardien (INTOSAI) mukaisesti. Kyseisissä standardeissa edellytetään, että tilintarkastustuomioistuin suunnittelee ja toimittaa tarkastuksen siten, että sen avulla saadaan kohtuullinen varmuus siitä, onko säätiön tilinpäätöksessä olennaisia virheellisyyksiä ja ovatko tilien perustana olevat toimet lailliset ja asianmukaiset. 7. Tarkastuksessa suoritetaan toimenpiteitä, joiden avulla hankitaan tarkastusevidenssiä tilinpäätökseen sisältyvistä luvuista ja siinä esitettävistä muista tiedoista sekä tilien perustana olevien toimien laillisuudesta ja asianmukaisuudesta. Toimenpiteiden valinta perustuu tarkastajan harkintaan ja arvioon siitä, kuinka suuri on riski, että petoksesta tai virheestä johtuen tilinpäätökseen sisältyy olennainen virheellisyys tai tilien perustana olevien toimien kohdalla on jätetty olennaisella tavalla noudattamatta Euroopan unionin lainsäädännön vaatimuksia. Näitä riskejä arvioidessaan tarkastaja arvioi sisäisiä kontrolleja, jotka ovat relevantteja tilinpäätöksen laatimisen ja sen oikein esittämisen kannalta, sekä valvontajärjestelmiä, joiden avulla on tarkoitus varmistaa tilien perustana olevien toimien laillisuus ja asianmukaisuus. Tämän pohjalta tarkastaja suunnittelee olosuhteisiin nähden tarkoituksenmukaiset tarkastustoimenpiteet. Tarkastukseen kuuluu myös sovellettujen tilinpäätösperiaatteiden asianmukaisuuden ja esitettyjen kirjanpidollisten arvioiden kohtuullisuuden sekä tilinpäätöksen yleisen esittämistavan arvioiminen. EU:n varainhoitoasetuksen 208 artiklan 4 kohdassa säädetyn mukaisesti ( 8 ) tilintarkastustuomioistuin on tätä kertomusta ja tarkastuslausumaa laatiessaan ottanut huomioon riippumattoman ulkopuolisen tarkastajan säätiön tilien osalta suorittaman tarkastustyön. 8. Tilintarkastustuomioistuin katsoo, että se on saanut tarpeellisen määrän tarkoitukseen soveltuvaa tarkastusevidenssiä tarkastuslausumansa perustaksi. Lausunto tilien luotettavuudesta 9. Tilintarkastustuomioistuin katsoo, että säätiön taloudellinen asema 31. päivänä joulukuuta 2015 sekä sen toimien tulokset ja rahavirrat mainittuna päivänä päättyneeltä varainhoitovuodelta on esitetty tilinpäätöksessä kaikilta olennaisilta osiltaan oikein säätiön varainhoitoa koskevien säännösten ja komission tilinpitäjän vahvistamien kirjanpitosääntöjen mukaisesti. Lausunto tilien perustana olevien toimien laillisuudesta ja asianmukaisuudesta 10. Tilintarkastustuomioistuin katsoo, että säätiön 31. päivänä joulukuuta 2015 päättyneeltä varainhoitovuodelta annetun tilinpäätöksen perustana olevat toimet ovat kaikilta olennaisilta osiltaan lailliset ja asianmukaiset. 11. Jäljempänä esitettävät huomautukset eivät aseta tilintarkastustuomioistuimen lausuntoja kyseenalaiseksi. ( 6 ) Komission tilinpitäjän vahvistamat kirjanpitosäännöt perustuvat kansainvälisen tilintarkastajaliiton (International Federation of Accountants, IFAC) antamiin kansainvälisiin julkisen sektorin tilinpäätösstandardeihin (International Public Sector Accounting Standards, IPSAS) tai, silloin kuin se on relevanttia, kansainvälisen tilinpäätösstandardeja käsittelevän elimen (International Accounting Standards Board, IASB) antamiin kansainvälisiin IAS/IFRS-tilinpäätösstandardeihin (International Accounting Standards/International Financial Reporting Standards). ( 7 ) Delegoitu asetus (EU) N:o 1271/2013, 107 artikla. ( 8 ) Euroopan parlamentin ja neuvoston asetus (EU, Euratom) N:o 966/2012 (EUVL L 298, , s. 1).
3 C 449/190 FI Euroopan unionin virallinen lehti HUOMAUTUKSET BUDJETTIHALLINNOSTA 12. Varainhoitovuodelle 2016 siirrettyjen sidottujen määrärahojen osuus oli suuri osastossa 3 (toimintamenot): niiden määrä oli euroa eli 31,2 prosenttia (vuonna 2014: euroa eli 53,7 prosenttia). Siirrot liittyivät lähinnä aikataulun mukaisesti toteutettaviin monivuotisiin hankkeisiin. AIEMPINA VUOSINA ESITETTYJEN HUOMAUTUSTEN SEURANTA 13. Liitteessä on yhteenveto korjaavista toimenpiteistä, jotka säätiö on toteuttanut tilintarkastustuomioistuimen aiempina vuosina esittämien huomautusten perusteella. Tilintarkastustuomioistuimen IV jaosto on tilintarkastustuomioistuimen jäsenen Baudilio TOMÉ MUGURUZAN johdolla hyväksynyt tämän kertomuksen Luxemburgissa 13. syyskuuta 2016 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti
4 FI Euroopan unionin virallinen lehti C 449/191 LIITE Aiempina vuosina esitettyjen huomautusten seuranta Vuosi Tilintarkastustuomioistuimen huomautus Säätiö aloitti toimintansa vuonna 1975, ja sen työskentely on tähän saakka pohjautunut kirjeenvaihtoon ja muuhun yhteydenpitoon isäntäjäsenvaltion kanssa. Säätiö ja jäsenvaltio eivät kuitenkaan ole tehneet kattavaa toimipaikkasopimusta. Sopimus edistäisi vielä lisää säätiön ja sen henkilöstön toimintaolosuhteita koskevaa avoimuutta. Sidottujen määrärahojen osuus oli vuonna 2014 suuri, kaikkiaan 99,7 prosenttia, mikä osoittaa, että sitoumukset tehtiin oikeaaikaisesti. Sidottuja määrärahoja siirrettiin kuitenkin osastossa 3 (toimintamenot) suuri määrä varainhoitovuodelle 2015: siirtojen määrä oli euroa eli 53,7 prosenttia (2013: euroa eli 48,6 prosenttia). Siirrot koskivat lähinnä monivuotisia hankkeita, joihin liittyvät toimet toteutettiin ja maksut suoritettiin aikataulun mukaisesti, sekä yhteen monivuotiseen hankkeeseen, jonka täytäntöönpano siirrettiin vuodelle 2014, mutta maksut erääntyvät vasta vuonna EU:n uudet henkilöstösäännöt tulivat voimaan vuonna Niissä määrättiin muun muassa, että ennen 5. elokuuta 2005 palvelukseen otettujen virkamiesten palkat eivät saa olla pienempiä kuin edellisten henkilöstösääntöjen aikana. Tilintarkastustuomioistuimen tarkastuksessa kävi ilmi, että mainittua sääntöä ei noudatettu. Tuolloin palveluksessa olleista 75 virkamiehestä 20:lle maksettiin yhteensä euroa liian vähän kaudella Säätiön tileillä on tätä määrää koskeva varaus. Korjaavan toimenpiteen tilanne (Toteutettu / Kesken / Tekemättä / Ei relevantti) Toteutettu Ei relevantti Toteutettu
5 C 449/192 FI Euroopan unionin virallinen lehti SÄÄTIÖN VASTAUS 13. Eurofound hyväksyy tilintarkastustuomioistuimen huomautuksen. Olemme tyytyväisiä analyysiin siirtojen syistä, siirtojen johtuessa pääasiallisesti aikataulun mukaisesti toteutettavista monivuotisista hankkeista.